Exqrch/javanese-Komodo-pixelgpt huggingface dataset:
Ing sawenèh kadadéan, manéka sabab bisa njalari ilangé kagiyatan ékonomi warga; sawenèh kutha pamelikan ing Rute 66 AS ngalami tutup nalika sumber dayané entèk lan Rute 66 kaénggokaké ngadoh saka panggonan-panggonan kaya ta Oatman, Arizona lan dadi dalan kang langsungan
Ing kadadéan liyané, kutha ditinggal wargané bisa amarga ékonomi kutha ngalih ing panggonan liyané kang cedhak
Kadadéan mangkéné kalakon ing Collingwood, Queensland ing Outback, Ostrali nalika Winton kang kapernah sacedhaké ngungkuli Collingwood minangka punjering indhustri raja-kaya.
Dalan sepur ngambah Winton ing taun 1899, kang ngubungaké kutha iki karo manéka panggonan ing Queensland, déné Collingwood banjur dadi kutha mati ing taun candhaké
Ing Wétan Tengah, ana akèh kutha mati kang dumadi amarga owah-owahan pulitik utawa bedhahing praja kang njalari ékonomi lan masarakat ing kutha-kutha krajan padha ora giyat manèh
Contoné ya iku Ctesiphon
Undhaking invèstasi kondhominiyum kang njalari plembung papan yasan ("real estate bubbles") uga njalari kutha mati nalika rega papan yasan mundhak tur omah kang bisa tinuku sansaya suda
Conto mangkono ya iku Cina lan Kanadha, kang kerep tinemu omah kang mung kanggo invèstasi tur dudu kanggo papan padunungan
Ril sepur lan ratan kang ora ngliwati utawa ora ngener manèh siji kutha bisa njalari kutha mati
Jalaran mangkono kalakon ing akèh kutha mati ing sauruté Ratan Opeongo ing Ontario lan Rute 66 ing AS amarga para kang lelungan milih ngliwati ratan kang luwih cendhèk I-44 lan I-40
Sawenèh kutha mati kapernah ing sauruté dalan ril kang diambah sepur uwab kang mandheng ping sawatara saperlu njupuk banyu
Amboy, California minangka salah siji désa ing sauruté Dalan Ril Atlantik lan Pasifik kang nyigar Sagara wedhi Mojave
Pangalihing kali uga dadi sabab liyané
Contoné ya iku kutha-kuta sauruté Sagara Aral
Kutha mati bisa dumadi nalika palemahan dijupuk pamaréntah kanthi peksa, lan wargané kudu ngalih
Contoné ya iku Désa Tyneham ing Dorset, Inggris, kang kajupuk nalika Perang Donya II kanggo yasa sasana artilèri ("artillery range")
Kaanan kang sairib kalakon ing AS nalika NASA njupuk palemahan kanggo yasa John C
Stennis Space Center (SSC), fasilitas uji-coba rokèt ing Hancock County, Mississippi (ing sisih Mississippi saka Kali Pearl, kang minangka wates praja Mississippi-Louisiana)
Jalaran iku, NASA kudu njupuk palemahan kang amba (udakara ) minangka laladan panyanggan ("buffer zone") amarga swaraning uji-coba kang banter tur kanggo panggonaning bebaya kang bisa jumedhul saka uji-coba rokèt
Padunungan cilik cacah lima ing Mississippi (Gainesville, Logtown, Napoleon, Santa Rosa, lan Westonia), lan pérangan lor Pearlington, dalah 700 kulawarga kang ndunungi, kudu kaalihaké ngadoh saka fasilitas mau
Kadhang kala kutha bisa mandheg kanthi resmi, nanging tilas-tilas yeyasané isih ana
Contone, limang padunungan ing Mississippi kang ditinggal wargané kanggo yasa SSC isih ana tilas-tilasé ing jero fasilitas mau
Tilas-tilasé kaya ta ratan, kang saiki rungkud, lan yasan pamulangan wujud siji ruwangan
Conto liyané kang wujud yasan tilasan ya iku tilasing kutha Weston, Illinois, kang wargané nunggal swara nutup kuthané saperlu kayasa Fermi National Accelerator Laboratory
Akèh omah dalah sawenèh lumbung désa kang isih wutuh, kang kanggo mondhok para saintis lan ndèkèk piranti-piranti panjurung, déné dalan-dalan kang sadurungé ngener padunungan iku saiki wis kapalang kanthi balé pangawasan utawa rajeg kanggo ngéndhani wong lumebu tanpa idin
Pangelebing laladan kanggo bendungan
Yasaning bendungan njalari kutha mati amarga keleban banyu
Contoné ya iku padunungan Loyston, Tennessee, AS, kang kaeleb amarga yasaning Bendungan Norris
Kutha iki kayasa manèh ing panggonan sacedhaké kang luwih dhuwur
Conto-conto liyané ya iku Désa-Désa Kang Ilang ing Ontario kang kaeleban amarga yasaning Marga Sagara ("Seaway") Saint Lawrence ing taun 1958, padhukuhan Nether Hambleton lan Middle Hambleton ing Rutland, Inggris, kang kaeleban kanggo yasaning Wadhuk Rutland, lan padésan Ashopton lan Derwent, Inggris, kang kaeleban kanggo yasaning Wadhuk Ladybower
Mologa ing Ruslan kaeleb amarga yasaning Wadhuk Rybinsk, lan ing Prancis, Bendungan Tignes ngelebi Désa Tignes lan ngalihaké 78 kulawarga
Akèh désa kuna kudu ditinggal wargané amarga yasaning Bendungan Jurang Telu ing Cina, kang njalari akèh wong désa padha alihan.
Ing siji provinsi ing Kosta Rika, Guanacaste, kutha Arenal kaalihaké amarga yasaning Tlaga Arenal
Kuthané kang lawas saiki kapernah ing isoring tlaga
Old Adaminaby kaeleban amarga yasaning siji bendungan saka Snowy River Scheme
Yasaning Bendungan Dhuwur Aswan ing Kali Nil ing Mesir ngeleb sana-sana arkéyologi lan padunungan-padunungan kuna kaya ta Buhen ing isoring Tlaga Nasser
Conto kutha kang kaeleban liyané ya iku Tehri amarga yasaning Bendungan Tehri ing Praja Uttarakhand, Indhiyah
Sawatara kutha malih suwung amarga wargané tinumpes
Siji désa ing Perancis aran Oradour-sur-Glane ajur nalika tanggal 10 Juni 1944 déné 642 saka 663 wargané, kalebu wadon lan bocah, dipatèni kumpeni Jerman aran Waffen-SS
Désa anyar banjur kayasa sabubaré perang ing panggonan sacedhaké, déné tilas-tilas ing désa lawas karumat minangka yasan pepénget ("memorial")
Bencana alam lan bencana jalaran manungsa bisa njalari kutha mati
Contoné, sawisé katerak banjir ping 30 punjul kawit yasaning kutha ing taun 1845, warga Pattonsburg, Missouri, sarujuk ngalih sabubaré kena banjir ping pindho ing taun 1993
Kanthi pitulunging pamaréntah, kutha kang anyar kayasa kang dohé saka panggonan asalé
Craco, siji désa jaman tengahan ing laladan Itali aran Basilicata, wargané ingalihan amarga lemah jugrug kalakon ing taun 1963
Ing taun 1984, Centralia, Pennsylvania ditinggal wargané amarga kobongan pamelikan kang gedhé, kang wiwit ing taun 1962 lan sapréné isih ana
Geni wusana nyandhak pamelikan kang wis suwung ing isoring palemahan kutha Byrnesville, Pennsylvania ing cedhak kono kang njalari pamelikané kobong, tumuli njalari kutha iku uga kudu kasuwungaké
Kutha mati kala-kala uga dumadi amarga bencana kang mungkin kalakon ing wektu bésuk
Contoné ya iku kutha Lemieux, Ontario ing Kanadha kang ditinggal wargané ing taun 1991 amarga panaliti kasil miyak yèn padunungané madeg sandhuwuring lapisan lendhut Leda kang ora bakuh
Rong taun candhaké sawisé yasan pungkasan ing Lemieux kabongkar, lemah jugrug nrajang pérangan kutha kang lawas ngener Kali South Nation
Rong dasawarsa sadurungé iku, Kutha Saint-Jean-Vianney, Québec, Kanadha kang uga madeg ing sandhuwuring lapisan lendhut Leda, ditinggal wargané sabubaré katerak lemah jugrug ing tanggal 4 Mèi 1971 kang nrajang 41 omah lan matèni wong 31
Sabubaré bencana Chernobyl ing taun 1986, radhiyasi nuklir tataran dhuwur kang mbebayani sumebar tutug laladan sakiwa-tengené, njalari 200 kutha lan désa ing Ukrain lan Bélarus kudu kasuwungaké, samono uga kutha gedhé Pripyat lan Chernobyl
Tlatah iku nganti saiki isih karegedan radhiyasi nuklir kang njalari wong-wong asli kono ora kena bali menyang omahé dhéwé
Pripyat iku salah siji kutha mati kang kondhang, kang biyèn kayasa kanggo mondhokaké narakaryaning Panuwuh Listrik Tenaga Nuklir Chernobyl lan wargané mèh ngancik 50.000 nalika bencana dumadi
Gedhéning cacah pepati amarga épidhemi uga njalari kutha mati
Sawatara panggonan ing Arkansas iring wétan ditinggal wargané amarga punjul wong 7.000 mati kena épidhemi Flu Spanyol ing taun 1918 lan 1919
Sawatara brayat agung ing Irlan, mligi ing laladan kuloning nagara, cures amarga Paceklik Gedhé "(Great Famine") ing mangsa nem sasi pungkasan abad angka 19, lan taun-taun susuting ekonomi kang dumadi sawisé
Rusaking buwengan ("environment, lingkungan") kang mbebayani kang njalari kontamasi kang suwé ilangé bisa ndadèkaké siji kutha mati
Conto-conto kang kondhang kaya ta Times Beach, Missouri, kang wargané kena dhiyoksin tataran dhuwur, lan Wittenoom, Ostrali Kulon, kang biyèn minangka papan sumbering asbès biru kang gedhé dhéwé sa-Ostrali, nanging tinutup nalika taun 1966 amarga prakara kaséhatan.
Treece lan Picher, padunungan kang kapernah ing sauruté wates Kansas-Oklahoma, biyèn minangka salah siji papan sumbering timah sari (sèng) lan timah budheng (timbel) kang gedhé ing Amérikah Sarékat, nanging amarga reregeding pamelikan ("mine tailings") ora kaopènan nganti suwéné satus taun punjul banyuning lemah kena kontaminasi lan njalari bocah-bocah karacunan
Wusana, Environmental Protection Agency (Bebadan Pangayoman Buwengan) tumidak kanthi nyuwungaké padunungané
Kontaminasi amarga amunisi kang asalé saka militèr uga njalari kutha mati
Rerik Kulon, siji laladan ing Rerik, Jerman, dadi panggonaning barak-barak Golongan Wadya Sovyèt ing mangsa Républik Dhémokratik Jerman
Nanging, sawisé Jerman nyawiji, laladané ditinggal wargané amarga kontaminasi amunisi saka barak-barak
Kapernah ing siji ujung lan kapisah saka laladan Rerik liyané sarana ismus cilik, ing taun 1992, Rerik Kulon dadi laladan winates ("restricted area") déné pérangan gedhéné laladan Rerik isih ana wargané.
Cory Booker Cory Anthony Booker (lair 27 April 1969) iku pulitikus Amérikah Sarékat, senator kanggo New Jersey
Dhèwèké dadi anggota Partai Demokrat
Ing tanggal 1 Februari, 2019, dhèwèké ngumumake dhèwèké bakal mbukak kanggo pemilu presiden Amerika Serikat ing taun 2020
Dhèwèké dianggep minangka calon paling apik ing Partai Demokrat
Jimmy Carter ngarep-arep supaya dhèwèké dadi presiden
Dina Basa Ibu Nagarantara Dina Basa Ibu Nagarantara (cara Inggris: "International Mother Language Day" (IMLD)) iku dina pangargyan taunan kang katindakaké ing saindenging jagat ing tanggal 21 Fèbruwari kanggo nuwuhaké panggrahita ("awareness, kesadaran") tumrap manéka rupaning basa lan budaya lan manuhaké multilinguwalisme
Dikukuhaké UNESCO ing tanggal 17 Nopèmber 1999, dina pangargyan iki resmi diakoni Majelis Umum Pasarékatan Bangsa-Bangsa nalika ngepyakaké taun 2008 minangka Taun Basa Nagarantara
Gagasan bab Dina Basa Ibu Nagarantara teka saka Banggaladésa
Ing Banggaladésa, tanggal 21 Fèbruwari minangka tanggal kanggo mèngeti wong-wong Banggaladésa kang marsudi kanthi wutah getih supaya basa Banggala bisa diakoni pamaréntah
UNESCO nemtokaké irah-irahan ("theme, tema") kanggo saben Dina Basa Ibu Nagarantara lan ngragadi acara-acara kang magepokan kang ginelar ing kantor gedhéné ing Paris
Ing taun 2008, Taun Basa Nagarantara kawiwitan ing Dina Basa Ibu Nagarantara
Dina iku ingargyan ing Cilé, Ruslan, Pilipin, Mesir, lan Kanadha
Wong Banggaladésa ngargya Dina Basa Ibu Nagarantara kanthi ndèkèk kembang ing Monumèn Sahid lan tetironé
Minangka dina gedhé nagara kawit taun 1953, dina iku uga kondhang ingaran Shohid Dibôsh (Dina Sahid)
Ing tanggal 17 Nopèmber 1999, Pasamuwan Umum UNESCO ngakoni tanggal 21 Fèbruwari minangka Dina Basa Ibu Nagarantara
Wong Banggaladésa padha ngumpul saperlu ngajèni basa lan budayané dhéwé, ngayahi pasanggiri sastra, nggambar alpana ing dalan-dalan, mangan kembulan, lan ngrungokaké tetembangan
Dina Basa Ibu Nagarantara kawanuhaké ing Parlemèn Kanadha déning Matthew Kellway ing tanggal 5 Fèbruwari 2014 supaya diakoni pamaréntah lan dadi RUU anggota pribadi C-573
Ing taun 2015, British Columbia lan Manitoba mbiwara pangargyan Dina Basa Ibu Nagarantara ing tanggal 21 Fèbruwari
Edmonton ngargya Dina Basa Ibu Nagarantara ing tanggal 21 Fèbruwari 2017
Minangka péranganing rékadaya Indhiyah Dhigital déning Mahamantri Narendra Modi, kontèn kang wis kadhigitalaké bakal cumepak ing 22 basa resmi nagara saha 234 basa liyané kang diakoni nagara Indhiyah
Dhigitisasi kawiwitan ing sasi Juni 2016 lumantar Proyèk Bharatavani ing Institut Punjer Basa-Basa Indhiyah ("Central Institute of Indian Languages") ing Mysore
Nalika sasi Fèbruwari 2017, kontèn ing 60 basa ing Indhiyah wis cumepak kanthi lelahanan (gratis).
Taun Basa Pribumi Internasiyonal Taun Basa Pribumi Internasiyonal iku péngetaning Pasarékatan Bangsa-Bangsa ing sasuwéné taun 2019 kang ancas nuwuhaké panggrahita ("awareness, kesadaran") tumrap kaananing basa-basa pribumi ing saindenging jagat kang kadrawasan ("endangered, terancam") dalah temahané ("consequences, dampak")
Taun péngetan iki ancas ngukuhaké gegayutan antaraning basa, pangembanging basa, tata-tetreming jagat, lan kauripan kang akur.
Sumur Gumuling Sumur Gumuling ya iku panggon kanggo ibadah utawa kapentingan religius ing jaman biyèn
Ing yasan kasebut ana mihrab utawa panggonan pangimaman kang ukurané 1,0 m x 3,50m
Yasan kuno iki wis ana wiwit 200 taun kepungkur
Sumur Gumuling uga masjid ngisor lemah kang nduwèni akèh kaajaiban
Sumur Gumuling iki dadi salah sijining yasan kang isih ana ing Tamansari
Sumur Gumuling iki minangka masjid ing éra Sri Sultan Hamengkubuwana I lan II
Sumur Gumuling iki ana ing sisih kulon Pulo Kenanga lan biyèn ana ing tengah-tengah banyu segaran
Saka Pulo Kenanga tumuju ing Sumur Gumuling bisa liwat dalan ngisor lemah ing sisih kulon, liwat lawang yasan kang bentuké pesagi nganggo kusèn kayu lan madep kidul
Nanging, saiki dalan ngisor lemah ora bisa diliwati amarga rusak lan ana parit saluran banyu anyar (kang digawé déning Pamarèntah Walanda) saka sisih lor utawa pusat kutha kang motong yasan urung-urung kasebat
Lawang kanggo tumuju ing Sumur Gumuling ana loro, ya iku sisih wétan lan kulon
Lawang sisih kulon wis ambruk, saéngga kanggo lumebu Sumur Gumuling liwat sisih wétan
Jaman biyèn, supaya bisa lumebu lawang sisih wétan iki kudu liwat pelataran Pulo Kenanga sisih kulon
Èmpèring pelataran gerbang dipager nganggo motip lengkung "berprofil" lan lawang kanggo lumebu diganepi nganggo trap kang bentuké lengkung kurawal
Saka gerbang medun liwat trap ukurané 15 cm x 50 cm lan lumebu tumuju urung-urung utaw dalan ngisor lemah kang ambané 2,80 m
Ing taun 2001, dilakokaké rénovasi lan pemugaran déning Dinas Pendidikan dan Kebudayaan, Propinsi Daerah Istimewa Yogyakarta
Pemugaran dianakaké kanggo njaga kekuatan panyangga payon bagian njero nganggo wesi ekspose kang modèlé kaya rel
Yasan Sumur Gumuling iku bentuké bunder lanté loro
Lanté kapisan ana ing ngisor lemah, saéngga bagian njaba tanpa ventilasi
Ventilasi kanggo pencahayaan kang asalé saka bagian njero, amarga bagian sisih njeroné tarbuka
Lantai siji ana wolung lawang kang nyambungaké blumbang kang bentuké bunder kaya sumur ing bagian tengah kang jeroné 146 cm
Kanggo tumuju ing lante loro, ana andha panyambung kang ana ing nduwur blumbang
Bagian yasan iki biyèn ana ing nduwur permukaan banyu lan bagian njaba uga ana jendhela kang cacahé wolu.Bagian payon bentuké lengkung nganggo plèster motip sirap
Saiki kondisi saka sawatara bagian ana kang ambruk, ya iku sisih wétan lan lor
Endheg-endheg diplèster rata kaya ta bentuk lengkungan payoné
Filosofi saka yasan Sumur Gumuling kang yasané ing njero lemah ya iku dadi pralambang manungsa kang diciptakaké saka lemah lan bali menyang lemah.
Srimpi Nadheg Putri Srimpi Nadheg Putri ya iku beksa kang dituduhaké papat wong lan dijupuk saka langen wibawa saka Pakualam
Beksa iku awujud ewah-ewah saka naskah langen wibawa kang arupa gambar-gambar èndah kebeg makna
Isiné para wanita kang nganggo klambi kaya-kaya arep mbeksa kang jumlahé wong wolu
Klambiné kang dianggo iku kasebut samparan utawa sèrèdan
Sèrèdan ya iku sakperangan jarik dawa kang digubedake ing awak
Banjur sisané digocéki ing tangan lara ing ngarép
Sakliyané iku uga ana kang nganggo busana mekak lan rapékan.
Garoeda Merapi Garoeda merapi ya iku salah siji kalawarta ing Jogjakarta kang ngadeg tanggal 1 Agustus 1931
Pandèga saka kalawarti iki ya iku Imam Soengkono
Ki Hajar Dewantara minangka juru pamrayoga.
Doraemon 'Doraemon ya iku animasi saka Jepang kang diripta taun 1968 déning Shogakukan
Nobita iku bocah sing uripé susah, saéngga buyuté Nobita sing jenengé Sewashi ngirimi robot aran Doraemon
Akhéron Akhéron (basa Yunani Kuna: Ἀχέρων; basa Yunani Modhèren: Αχέροντας) iku kali ing Propinsi Épirus, Yunani iring lor
Tuké ana akèh banjur kaliné mili tekan Sagara Ionia ing Yunani iring kulon lumantar Désa Parga
Wong Yunani kuna percaya yèn jiwané kabèh uwong sing wis mati kudu ngliwati Akhéron karebèn lumebu krajané Adès.
Toy Story 4 Toy Story 4 iku sawijining filem animasi komputer 3D saka Amérikah Sarékat prodhuksi Pixar Animation Studios lan dirilis ing biyoskup déning Walt Disney Pictures tanggal 28 Juni 2019
Para paraga sadurungé uga mèlu ngisi swara filem iki, kaya ta Tom Hanks, Tim Allen, Joan Cusack, Annie Potts, Don Rickles, Estelle Harris, John Ratzenberger, Wallace Shawn, Jeff Pidgeon, Jodi Benson, Tony Hale, Keegan-Michael Key, lan Jordan Peele.
Ram Soraya Raam Lalchand Pridhani (bahasa Punjabi: ਰਾਮ ਲਾਲਚੰਦ, uga dikenal kanthi jeneng Raam Soraya nanging kerep kali ditulis minangka Ram Soraya, lahir ing Surabaya, Indonesia, 4 November 1949) iku salah sawijining pengusaha lan produser film saka Indonesia
Dhèwèké dadi produser film produksi Soraya Intercine Films
Dhèwèké uga salah sawijining alumni saka Institut Teknologi Sepuluh Nopember.
Widya Saputra Widya Saputra (jeneng lengkap: Widyaningrum Surya Nugraha, lair tanggal 26 Februari 1985 ing Cimahi, Indonesia) yaiku presenter TV Indonesia
Wiwit taun 2006, dhèwèké uga dikenal minangka presenter MotoGP World Championship ing Trans 7
Ing sasi April 2010, dhèwèké dadi presenter Metro TV kanggo program berita olah raga, MetroSport.
Taun lumrah kawiwitan ing dina Akad Taun lumrah kang kawiwitan ing dina Akad iku taun kang dudu taun wuntu utawa taun kang cacah dinané 365 kang wiwit ing dina Akad, tanggal 1 Januwari, lan wekas ing dina Akad, tanggal 31 Dhésèmber
Kurup dhominisé ("dominical letter") ya iku A
Taun mangkéné kang kalakon mentas baé ya iku taun 2017 lan kang bakal kalakon sadhéla manèh ya iku taun 2023 miturut panaggalan Grégoriyus, utawa taun 2018 lan 2029 miturut pananggalan Juliyus kang wis ora kaanggo
Taun apa baé kang wiwit ind dina Akad, Senèn, utawa Selasa mesthi nduwé dina Juwumah tanggal 13 cacah loro
Dinané kalakon ing sasi Januwari lan Oktober .
Tetunggangan Tetunggangan iku mesin kang ngangkud wong utawa barang
Kang kalebu tetunggangan ya iku grobag, pit, tetunggangan montor (pit montor, mobil, prahoto, bis), tetunggangan ril (sepur, tram), wahana banyu (kapal, prau), tetunggangan ampibi ("screw-propelled vehicle", "hovercraft"), wahana gegana (montor mabur, hèlikopter) lan wahana antariksa
Tetunggangan dharat kapantha miturut carané nglakokaké lan saranané lumaku ing lemah: rodha, trak, ril, utawa seki
ISO 3833-1977, minangka bebaku, uga kaanggo ing pranataning manéka nagara, saperlu dadi jujugan ing sesurupan babagan jinis-jinis tetunggangan dalanan, tembung-tembungé lan wedharané.
Nizami Ganjavi Nizami Ganjavi (Pèrsi: ‎, "Niẓāmī Ganjavī", 'Niẓāmī of Ganja'‎) (1141–1209), Nizami Ganje'i, Nizami, utawa Nezāmi, kanthi jeneng formal "Jamal ad-Dīn Abū Muḥammad Ilyās ibn-Yūsuf ibn-Zakkī," ya iku juru geguritan saka Pèrsi ing abad ka-12 kang dianggep dadi juru geguritan épik romantis sing paling apik ing literatur Persia, nganggo gaya épik sing nyata ing Pèrsi
Kabudayané iki diaprésiasi kanthi wiyar lan sumebar ing manéka warna panggon, ya iku Azerbaijan, Iran, Afghanistan, Wewengkon Kurdhistan, lan Tajikistan
Nezami uga diarani Nizami ing sawatara literatur saka kulon, kaya ta Ruslan, Azerbaijan lan Pèrsi
Nizami, nggunakake subyek tradisional sastra lisan lan kronik saka sajarah ditulis, nyempurnakake jaman pra Islam lan Islam.
Tsundoku Tsundoku (#ALIH) iku nduwé bahan wacan kang mung dienengaké baé, tanpa diwaca
Tembung iku asalé saka jaman Méiji (1868–1912) minangka tembung slang ing basa Jepang
Asalé saka carubing tembung "tsunde-oku" (積んでおく, nglumpukaké barang kanggo digarap mengko) lan "dokusho" (読書, maca buku)
Tembung iku uga ngemu surasa buku-buku kang arep diwaca mengko nalika wis didèkèk ing rak buku
Panulisé tembung iku nggabungaké karakter "nglumpukaké" (積) lan karakter "maca" (読)
Edward Newton kasitir: Sanajan ta mokal diwaca, anané buku-buku kang diduwèki bisa njalari wong kédanan kang rumasa nukoni akèh buku nanging ora diwaca iku ora sapira tinimbang rasa péngin nduwèni buku saakèh-akèhé ..
awak dhéwé rumasa seneng marang buku-buku sanajan ta ora diwaca, mung amarga buku mau ana ing cedhaké awak dhéwé banjur bisa njalari awak dhéwé rumasa ayem, amarga bukuné bisa dicandhak kapan waé.
Wates laladan carabasa Arekan ora cetha banget
Iki amarga pipindhah pandunung sing kerep saka utawa menyang laladan Tlatah Arekan
Nanging, carabasa iki lumrah kanggo babrayan Jawa Wetan
Sakliyané, cakupan laladan carabasa Arekan ditaksir tekan laladan: Nalika ing bidang parisarana babrayan (Ind: media massa), akeh parisarana panggonan nggunakake carabasa Arekan minangka basa paripakon (Ind: instruksi)
Wong Tlatah Arekan kerep nggunakake partikel "rek" minangka titikan
Partikel iki wiwit saka tembung "arek", sing ing carabasa Arekan ngganteni tembung "bocah" (anak) ing basa Jawa baku
Partikel liya yaiku "seh" (e diwaca kaya e ing tembung sate), sing ing basa Indonesia setara karo partikel "sih"
Bedane antarane basa Jawa baku lan basa Jawa Arekan katon beda banget ing pirang-pirang kalimat lan ungkapan kaya ing ngisor iki:
Kagubernuran Aleppo Kagubernuran Aleppo (Arab: ‎‎ / [ALA-LC]: "Muḥāfaẓat Ḥalab" / ]) iku salah sawijining kagubernuran (provinsi) saka patbelas kagubernuran ing Suriah
Kagubernuran Aleppo iku kagubernuran kang paling padhet ing Suriah kanthi cacah wongé luwih saka 4.868.000 (adhédhasar sènsus taun 2011), mèh 23% saka gunggung populasiné nagara Suriah
Kagubernuran iki uga nduwé wewengkon paling jembar ka-5 saka kagubernuran liyané ing Suriah, kanthi jembar of , udakara 10% saka gunggung jembar wewengkoné Suriah
Kutha krajané kagurbernuran iki ya iku Aleppo
Wakil ing parlemèn saka kagubernuran iki cacahé ana 52 députi
Kagubernuran Aleppo bebarengan karo Kagubernuran Idlib mujudaké Wewengkon Suriah Lor
Miturut sajarah, Wewengkon Suriah Lor iku wewengkon kang paling subur lan paling padhet ing Suriah, amarga iku Kagubernuran Aleppo nduwé cacah kutha sing paling akèh ing Suriah, ya iku (32 kutha), désa cacahé 1.430, lan tegalan cacahe 1.424
Amarga kuwi uga, Wewengkon Suriah Lor nduwé cacah sana arkéologi kang luwih akèh tinimbang wewengkon liyané ing Suriah.
Kintsugi Kintsugi (金継ぎ, "sambung emas"), uga ingaran Kintsukuroi (金繕い, "dandan emas"), iku kagunan saka Jepang kang wujudé ndandani barang balapecah ("pottery") kang rusak nganggo laka ("lacquer") kang diwuwuri utawa dicampuri emas, pérak, utawa platinah bubuk
Cara ndandani mangkono mirib karo cara "maki-e"
Minangka filsafat, kagunan iki ndeleng yèn rusak lan didandani iku minangka péranganing sajarah saka siji barang lan ora kanggo nyamun.
Grumpy Cat Tardar Sauce (lair tanggal 4 April, 2012), utawa uga kondhang kanthi jeneng Grumpy Cat, iku sawijining kucing kang dadi sélébriti internèt saka Amerika
Dhèwèké kondhang amarga ulaté kang tansah katon mangkel, sing dijalari kondhisiné dhèwèké sing rada béda karo kucing liyané, ya iku anané [./https://en.wikipedia.org/wiki/Malocclusion "underbite"] lan kalainan kucing cébol ("feline dwarfism")
Dhèwèké dadi kondhang sawisé fotoné dhèwèké dimot ing sana Reddit ing tanggal 22 September 2012 déning sawijining panganggo Reddit, Bryan Bundesen, sedulur lanangé Tabatha Bundesen, sing nduwèni Tardar
Dhèwèké dadi rujukan mémé ana ing internèt, lan fotoné didadèkaké bahan kanggo nggawé gambar-gambar kang ngamot teges négatif lan sinis.
Baumkuchen Baumkuchen utawa "Kue Pohon" minangka kue jerman khas sing misuwur nalika pesta penting lan pesta pernikahan
Wangun kaya menara kanthi cincin sing ora rata kang dilapisi putih utawa coklat ireng
Kue iki teka saka kutha Salzwedel ing Jerman lan digawé ing taun 1820
Baumkuchen digawé saka lapisan mentega sing disusun liwat kayu ing ngarep geni
Kudu njupuk keahlian khusus kanggo mbangun 15 jinis campuran bahan sing banjur dipotong kanggo mbentuk cabang wit
Diakses pada 30 November 2010.
Holodomor Holodomor (ing basa Ukraina: " Голодомор;") ya iku prastawa panumpesan lan kaluwèn gedhèn-gedhèn nalikané taun 1932-1933 ing Ukraina Sovyèt kang matèni wong Ukraina cacahé yutanan
Prastawa iki uga dikenal minangka Terror-Famine lan Famine-Genocide" "in Ukraina, lan kadhang kala uga dijuluki Great Famine utawa The Ukrainian Genocide of 1932–33
Nailka Holodomor, yutanan padunung Ukraina, sing akèh-akèhé minangka golongan ètnis saka Ukraina, mati amarga kaluwèn
Wiwit taun 2006, Holodomor diakoni déning Ukraina lan 15 nagara liyané minangka prastawa panumpesan (genosida) kang dilakokaé déning pamaréntah Sovyèt